Må ikke forveksles med Josefine & Oskar.

***Oskar & Josefine*** er en dansk film fra 2005 regissert av Carsten Myllerup, etter et manus av Bo Hr. Hansen og Nikolaj Scherfig. Dette var en oppfølger til den danske julekalenderen *Jesus og Josefine* fra 2003.

Handling
--------

Josefine reiser sammen med vennen Oskar, for å besøke besteforeldrene hans og feire midtsommer. Men under en kort spasertur i området møter hun Thorsen igjen, som hun tidligere hadde møtt ved juletider for noen år siden. Han viste seg å være en veldig ondskapsfull kjeltring som planla å ødelegge kristendommen på jorden. Men han ber nå Josefine om unnskyldning for alt som skjedd ett par år tidligere, og gir henne en gave ved å fortrylle favoritt-amuletten hennes. Dette gjør at hun kan reise tre ganger til fortiden, og komme seg tilbake til nåtiden igjen etterpå. Kort tid senere roter Josefine og Oskar rundt på besteforeldrenes loft. De to leter noen etter gamle filler som de kan bruke til å lage en heksedukke som tradisjonelt brennes i området ved midtsommer.

Når hun finner en gammel bukse, ønsker Josefine å vite hvor og når buksene egentlig kommer fra, og eventyret begynner. Thorsens gave frakter Josefine og Oskar 400 år tilbake i tid. De blir snart kjent med Peder, en av Oskars forfedre. Lillesøsteren hans Kirsten er svært syk, og ligger nå for døden. Oskar og Josefine reiser deretter tilbake til nåtiden. De får vite av Oskars bestefar, som for tiden forsker på slektstreet sitt, at Kirsten døde som et lite barn. Josefine ønsker derfor å reise tilbake i tid igjen, hvor hun redder Kirstin med penicillin. Tilbake i nåtiden har Oskar nå en rekke slektninger som er bosatt i Amerika, fordi Kirsten hadde overlevd sykdommen hun fikk som barn. Josefine tar derfor med seg flere medisiner fra nåtiden, og reiser tilbake i tid. Oskar protesterer mot dette, med han velger likevel å reise sammen med henne til fortiden.

Når hun ankommer fortiden, begynner Josefine å helbrede befolkningen i området ved hjelp av moderne medisiner som ikke var oppfunnet den gang. Men dette gjør at noen av dem mistenker at Josefine er en heks. De forsøker å arrestere henne, men Oskar og Josefine klarer så vidt å flykte hjem til nåtiden. Men Peder, som hadde hjulpet dem med å rømme fra fortiden, ble tatt til fange og henrettet. Dette avslutter hele Oskars slektstre allerede på 1600-tallet. Rett før Oskar forsvinner ut i løse luften på grunn av disse forandringene, klarer Josefine å finne Thorsen. Han samler alle kreftene sine igjen, noe som gjør henne i stand til å reise tilbake gjennom tiden en gang til. I fortiden blir Josefine tatt til fange, og stilt for en nemnd ledet av en fogd - som er ingen ringere enn Thorsen selv. En sjokkert og sint Josefine prøver å forsvare seg, men hun blir likevel dømt til døden. Hun blir derfor nødt til å flykte, og komme seg hjem til nåtiden, før det er for sent.

Skuespillere
------------

* Pernille Kaae Høier som Josefine
* Mikkel Konyher som Oskar
* Kjeld Nørgaard som Thorsen
* Adam Gilbert Jespersen som Peder
* Frits Helmuth som doktor Dinesen
* Jesper Langberg som en prest
* nna Agafia Svideniouk Egholm som Kirsten.
* Jesper Asholt som Jens Rold
* Søren Sætter-Lassen som Mads Skrædder
* Andrea Vagn Jensen som Louise
* Nikolaj Steen som Jesper
* Jonathan Werner Juel som Lukas
* Margrethe Koytu som Gudrun
* Helle Hertz som Dagny
* Niels Borksand som Poul
* Pernille Klitgaard Petersen som Astrid
* Oscar Walsøe Busch som Anders
* Birgitte Prins som Maren

Referanser
----------

1. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36  «Oskar & Josefine» **(dansk)**. Det Danske Filminstitut. Besøkt 31. oktober 2022.
2. 1 2 3   Det Danske Filminstitut, «Oskar & Josefine», verkets språk dansk, besøkt 31. oktober 2022[Hentet fra Wikidata]
3. ↑   Filmfront, «Oskar og Josefine», besøkt 31. oktober 2022[Hentet fra Wikidata]
4. ↑   Filmdienst, «Oskar & Josefine», verkets språk tysk, besøkt 31. oktober 2022[Hentet fra Wikidata]
5. ↑   Statens ljud- och bildarkiv, «Oskar och Josefine SVT1 2008-02-27 13:15-14:40», besøkt 31. oktober 2022[Hentet fra Wikidata]
6. ↑   Finna, Elonet, «Oskar & Josefine», besøkt 31. oktober 2022[Hentet fra Wikidata]
7. ↑   Internet Movie Database, «Oskar & Josefine», utgitt 11. februar 2005, besøkt 31. oktober 2022[Hentet fra Wikidata]

Eksterne lenker
---------------

* (en) *Oskar & Josefine* på Internet Movie Database Rediger på Wikidata

* (no) *Oskar & Josefine* hos Filmfront Rediger på Wikidata

* (da) *Oskar & Josefine* i Danmark Nationale Filminstitut Rediger på Wikidata

* (en) *Oskar & Josefine* på AllMovie Rediger på Wikidata

* (fr) *Oskar & Josefine* på Allociné Rediger på Wikidata

* (nl) *Oskar & Josefine* på MovieMeter Rediger på Wikidata